**Jasmin Mäntylä** (oik. **Jasmin Helga Ailikki Vähäkangas**, o.s. **Mäntylä**, s. 7. elokuuta 1982 Oulu) on suomalainen malli, juontaja, laulaja, entinen kunnallispoliitikko sekä bloggaaja.

Opinnot ja ura
--------------

Mäntylä aloitti malliuransa jo 12-vuotiaana. Hän voitti Suomen Mallikuningatar -kisan ollessaan 14-vuotias ja Miss Model of the World -kisan vuonna 1999 16-vuotiaana. Hän esiintyi 1999 Sash! -yhtyeen Colour the World -nimisen hitin musiikkivideolla vuonna 1999.

17-vuotiaana Mäntylä työskenteli Marjo Sjöroosin Fashion Team -mallitoimistolle ja muutti Turkuun. Vuonna 2000 hän sijoittui 1. perintöprinsessaksi Miss Turku -kisassa. Samana vuonna Mäntylä hävisi Suomen turhin julkkis -äänestyksen Lola Wallinkoskelle 18 äänellä. Vuonna 2001 hänet valittiin Suomen turhimmaksi julkkikseksi.

Lopetettuaan mallintyöt Mäntylä jatkoi juontajana ja siirtyi turkulaisen ohjelmatoimisto Auraviihde Oy:n palvelukseen. Ensiesiintymisen laulajana Mäntylä teki vuoden 2001 Itsenäisyyspäivän aaton suurtansseissa Turun Elysee Areenalla ja on keikkaillut siitä lähtien useiden eri yhtyeiden solistina. Mäntylän ohjelmisto koostuu suomalaisesta iskelmä- ja tanssimusiikista. Vuonna 2002 ilmestyi hänen esikoisalbuminsa *Luoksein jää*, jolta julkaistiin singlet "Jasmiinin tuoksu/Mieheni" ja "Sata yötä". Jasmin esiintyi myös Seinäjoen Tangomarkkinoilla vuonna 2006.

Syksyllä 2004 Mäntylä muutti takaisin kotikaupunkiinsa Ouluun. Hän oli mukana MTV3:n perjantai-iltaisin esitetyssä viihdeohjelmassa EVVK. Ohjelman lopussa hän lausui mietelauseen Vanajanlinnan morsiussviitin vuoteesta, pukeutuneena pelkkään silkkilakanaan.

Mäntylä opiskeli Oulussa Pohjola-opistossa matkailun ohjelmapalvelu -linjalla vuonna 2006 päättyneenä lukuvuonna. Mäntylä työskenteli syksystä 2006 vuoden 2007 loppupuolelle asti Radio Pookissa mediamyyjänä ja perusti sen jälkeen oman yrityksen.

Vuonna 2006 Oulun käräjäoikeus tuomitsi Mäntylän 40 päiväksi ehdolliseen vankeuteen ja lisäksi 20 päiväsakkoon törkeästä rattijuopumuksesta ja liikenneturvallisuuden vaarantamisesta. Hän jäi saman vuoden kesällä kiinni rattijuopumuksesta ja ajokortitta ajosta, kun hänen autonsa suistui tieltä ja törmäsi puuhun Utajärvellä. Vuoden 2009 alussa Mäntylä teki elämäntapamuutoksen. Hän kertoi jättävänsa alkoholin ja juhlimisen kokonaan.

### Politiikassa

Jasmin Mäntylä oli kuulunut Kokoomukseen 17-vuotiaasta lähtien. Hän pyrki Oulun kaupunginvaltuustoon syksyn 2008 kunnallisvaaleissa. Vaaleissa hän ylsi varavaltuutetuksi. Mäntylä valittiin paikkakunnalta muuttaneen Anne Seppäsen tilalle Oulun opetuslautakunnan varajäseneksi 19. toukokuuta 2008. Hänet valittiin 19. tammikuuta 2009 Oulun nuorisoasiainlautakunnan jäseneksi kaudelle 2009–2012.

Mäntylä valittiin vuonna 2010 Osuuskauppa Arinan edustajiston varajäseneksi. Mäntylä toimi Kansallisen Lastenliiton Pohjois-Pohjanmaan piirin puheenjohtajana ja hallituksen jäsenenä.

Vuoden 2011 eduskuntavaaleissa Mäntylä oli kokoomuksen ehdokas Oulun vaalipiirissä. Hän sai 361 ääntä eikä tullut valituksi.

Mäntylä oli Oulussa kokoomuksen kunnallisvaaliehdokkaana myös vuoden 2012 kunnallisvaaleissa, mutta jäi ulos valtuustosta saatuaan 37 ääntä. Vaalien jälkeen hän ilmoitti blogissaan, ettei aio enää asettua ehdolle mihinkään vaaleihin, vaan aikoo jatkaa Kokoomuksen työntekijänä.

Yksityiselämä
-------------

Mäntylän äiti on suomalainen ja isä intialainen.

Tammikuussa 2001 Mäntylä meni naimisiin Mike Raution kanssa. Hän haki avioeroa kolmen kuukauden kuluttua. Syyskuussa 2012 Mäntylä kihlautui englantilaisen Dennis Bramleyn kanssa. He avioituivat syyskuussa 2014 ja erosivat vuoden 2016 syksyllä.

Mäntylä tapasi nykyisen miehensä Marko Vähäkankaan yhteisellä työpaikalla 2022. He avioituivat Oulussa kesäkuussa 2023. Avioliiton myötä Mäntylä vaihtoi sukunimensä.

Diskografia
-----------

* *Luoksein jää*  (2002)

Lähteet
-------

1. ↑  Heidi Hietala: Lööpeistä tuttu.  *Kaleva*, 2011.
2. 1 2  Hopi, Anna: Jasmin Mäntylä meni naimisiin! *Iltalehti*.  30.6.2023. Viitattu 1.7.2023.
3. ↑  Ylimutka, Leena: Tältä Jasmin Mäntylä näytti 14-vuotiaana - oli jo tuolloin mallikonkari *Iltalehti*.  16.10.2016. Viitattu 19.4.2019.
4. ↑  Teini-ikäinen Jasmin Mäntylä keikistelee musiikkivideolla, katso! *web.archive.org*.  29.12.2008 Julkaisija = MTV3. Viitattu 1.7.2023.
5. ↑  :
6. ↑  Suomen Turhin Julkkis 2000  2000. Yleisradio. Viitattu 27. toukokuuta 2007.
7. ↑  Anna Perho: Jasmin Mäntylä on Suomen tummin ja kummin blondi.  *City*, 2004, nro 18. City-lehden haastattelu Artikkelin verkkoversio.
8. ↑
9. ↑  Jasmin Mäntylä Artmedia Oy. Viitattu 25.10.2020.
10. ↑  Jasmin Mäntylä – Luoksein jää  2002. Suomen Mediamusiikki Oy. Viitattu 23. toukokuuta 2007.
11. ↑  Jasmin Mäntylän mietelauseita EVVK:ssa  26. lokakuuta 2004. MTV3. Viitattu 23. toukokuuta 2007.
12. ↑  Tammela, Taisto: Jasmin Mäntylä valmistui matkailualan ammattilaiseksi.  *Kansanopisto – Folkhögskolan -lehti*, 2006, nro 3, s. 18–19.  Suomen Kansanopistoyhdistys. ISSN 0449-7597. Artikkelin verkkoversio (PDF). Viitattu 2.7.2023.
13. ↑  Jokinen, Juha Veli: Jasmin Mäntylä rauhoittui *Iltalehti*.  4.6.2007. Viitattu 23.6.2007.
14. ↑  Jasmin perusti yrityksen *Iltalehti*.  8.1.2008.
15. ↑  Jasmin sai ehdollista vankeutta! *Seiska*.  19. joulukuuta 2006.  Arkistoitu 7.1.2007. Viitattu 23.5.2007.
16. ↑  Jasmin Mäntylän elämäntapamuutos: Jätän viinan  16.1.2009. Mtv. Viitattu 3.7.2023.
17. ↑  Jasmin Mäntylä pyrkii politiikkaan *Iltalehti*.  7.3.2008.
18. ↑  [ Varavaltuutettu Jasmin Mäntylä: Eduskuntavaalit eivät kiinnosta
27.10.2008 13:40] (Internet Archivessa, arkistoitu 28.10.2008) *web.archive.org*.  27.10.20008. Viitattu 4.7.2023.
19. ↑  Jasmin Mäntylä opetuslautakuntaan *Iltalehti*.  20.5.2008. Viitattu 4.7.2023.
20. ↑  ? *kaleva.fi*.  [vanhentunut linkki]
21. ↑  2010 äänimäärät ja vertausluvut Julkaisija = Osuuskapppa Arina *s-osuuskauppavaalit.fi*.  [vanhentunut linkki]
22. ↑  Pohjois-Pohjanmaa (Internet Archivessa, arkistoitu 3.12.2010) Kansallinen Lastenliitto. Viitattu 4.7.2023.
23. ↑  Jasmin Mäntylästä eduskuntavaaliehdokas *Kaleva.fi*.  5.11.2010. Viitattu 27.10.2014.
24. ↑  Mäntylä Jasmin (KOK) *Eduskuntavaalit 2011: Tulospalvelu*. Helsingin Sanomat. Viitattu 27.10.2014.
25. ↑
26. ↑   Yle.fi 2012 kunnallisvaalien tulospalvelu - Jasmin Mäntylä
27. ↑   Jasmin Mäntylä: Hyvästit vaaleille! 29.10.2012
28. ↑  Sharma, Mira: Yksinhuoltajan lapsi Jasmin Mäntylä: "Ulkopuoliset eivät hyväksy, että kaikki eivät mene normien mukaan" *Ilta-Sanomat*.  29.6.2015. Viitattu 1.7.2023.
29. ↑  Mäntylä, Jasmin  4. toukokuuta 2007. Seiska. Viitattu 23. toukokuuta 2007.
30. ↑
31. ↑  Rytkönen, Annika: Jasmin Mäntylän avioliitto siunattiin *Iltalehti.fi*.  27.10.2014. Viitattu 27.10.2014.
32. ↑  Vastikään eronnut Jasmin Mäntylä miettii deittailua blogissaan: "Tutustun tähän uuteen tyyppiin kunnolla" *iltalehti.fi*. Viitattu 9.9.2016.
33. ↑  Jasmin Mäntylä ja uusi Marko-rakas: kihlat! *Iltalehti*. Viitattu 29.4.2023.

Aiheesta muualla
----------------

* Turhat julkkikset ry: Voittajahistoriaa

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Taiteenala | 
* MusicBrainz

 |
|  |
| Muut | 
* Europeana

 |

 |